רוטולי

הרוטולי (בלטינית: Rutuli) היו עם קדום באיטליה. הרוטולי היו ממוקמים בטריטוריה שבירתה הייתה העיירה העתיקה ארדאה, שנמצאת כ-35 ק"מ דרומית מזרחית לרומא במחוז לאציו של היום.Hazlitt, William. The Classical Gazetteer (1851), p. 297.

חשבו שהם צאצאי האומברים והפלסגים, לפי חוקרים מודרניים הם כנראה קשורים לעמים האטרוסקים או הליגורים.Nicholas Hammond, Howard Scullard.Dizionario di antichità classiche. Milano, Edizioni San Paolo, 1995, p.1836-1836. .

 היסטוריה מיתולוגית 
באינאיס של ורגיליוס, וגם על פי טיטוס ליוויוס,Livy, Ab urbe condita, 1.2 הרוטולי מונהגים על ידי טורנוס , נסיך צעיר שלטינוס , מלך הלאטינים, הבטיח לו את ידה של בתו לוויניה בנישואין. כשהגיעו הטרויאנים לאיטליה, החליט לטינוס לתת את בתו לאיניאס במקום, בשל הנחיות שקיבל מהאלים להשיא את בתו לזר. טורנוס זעם והנהיג את עמו כמו גם כמה שבטים איטליים אחרים נגד הטרויאנים במלחמה. הטקסט של ורגיליוס מסתיים כאשר אניאס מביס את טורנוס בקרב יחידים ולכן מאשר את זכותו להינשא ללוויניה. בכמה גרסאות אחרות של סיפורו של אניאס, הוא נהרג מאוחר יותר בקרב שנערך לאחר מכן עם הרוטולים.Strabo, Geographica, 5:3:2

 מלחמה עם רומא תחת טרקוויניוס סופרבוס 
במהלך המאה ה-6 לפני הספירה, בהיסטוריה האגדית-למחצה המוקדמת של רומא, המלך השביעי והאחרון של רומא, לוקיוס טארקוויניוס סופרבוס, יצא למלחמה עם הרוטולי. לפי ליוויוס, בני הרוטולי היו באותה תקופה עם עשיר וחזק מאוד. טרקוויניוס היה מעוניין להשיג את השלל שיבוא עם הניצחון על הרוטולי.Livy, Ab urbe condita, 1.57

הוא ביקש ללא הצלחה לכבוש את ארדאה בסערה, ולאחר מכן החל במצור נרחב על העיר. המלחמה נקטעה על ידי מהפכת ייסוד הרפובליקה הרומית שהפילה את המלוכה הרומית. הצבא הרומי, חנה מחוץ לארדאה, קיבל את פני לוקיוס יוניוס ברוטוס כמנהיגם החדש, וגירש את בני המלך. לא ברור לגבי תוצאות המצור והמלחמה.Livy, Ab urbe condita, 1.57-60

 לקריאה נוספת 
 רשימת עמים קדומים באיטליה
 איטליה הקדם-רומית

 הערות שוליים 

קטגוריה:עמים קדומים באיטליה